laion/Wikipedia-Exotic huggingface dataset:
9Gem

9Gem הוא ערוץ טלוויזיה אוסטרלי המופץ בחינם שהושק על ידי רשת Nine ב-26 בספטמבר 2010. זהו ערוץ בידור וסרטים כללי. עד שנת 2015 נקרא הערוץ GEM. מנכ"ל רשת Nine, דייוויד דינגל, אמר כי "GEM הוא חלק מהאסטרטגיה של Nine כדי ליצור אשכול של ערוצים משלימים שייפנו לכל קהלי היעד". הערוץ מכוון לכל אחד, ומשדר תוכניות לייף סטייל וסרטים, נוסף על תוכניות אחרות שכוללות תוכניות חדשות ואחרות שכבר שודרו בעבר בערוצים אחרים של רשת Nine. השקת הערוץ נבעה מההצלחה שבהשקת ערוץ 9Go!. ב-26 בנובמבר 2015 רשת Nine החלה במיתוג מחדש של כל ערוציה, ובנוסף הערוץ עבר לאפיק 92 והחל לשדר ב-HD. ב-16 בדצמבר אותה שנה החלו בערוץ גם להציג אריזה גרפית חדשה, שכוללת מראה חדש לקדימונים, הפסקות פרסומות ועוד. הערוץ מתמקד במגוון רחב של צופים, ומשדר תוכניות רבות ומגוונות. התוכניות המשודרות כוללות בתוכן ז'אנרים רבים, הכוללים לייף סטייל, פשע, דרמות, סיטקומים, קלאסיקות, קומדיות, אירועי ספורט בשידור חי ועוד. הרפתקאות בארץ הקשת (בשידורים חוזרים) סקיפי הקנגורו (בשידורים חוזרים) מישהו מטפל בך? הנוקמים (בשידורים חוזרים) הברון (אנ') (בשידורים חוזרים) דרכו של גדעון חוק וסדר חוק וסדר: מדור מיוחד (בשידורים חוזרים) עדות אילמת (יחד עם ABC) פוארו תוכניות חדשות בדרך כלל לא משודרות ב-GEM, אבל בין 7 באוגוסט עד אוקטובר 2013 שודרה מהדורת חדשות Nine בשעה 19:00. המהדורה הושקה בתגובה להשקת מהדורת חדשות שבע משעה 19:00 בערוץ 7TWO. קודם לכן שודר בערוץ GEM מבזק חדשות Nine שעה שחדשות שודרו בערוץ הראשי !9Go. כאשר הערוץ הושק ב-26 בספטמבר 2010, הסמליל שלו היה סגול, בניגוד לסמליל רשת Nine הכחול. הסיסמה של הערוץ, "ברוכים הבאים ל-GEM" הייתה דומה ופזלה לסיסמת הערוץ הראשי של רשת Nine "ברוכים הבאים הביתה". בעקבות השקת הערוץ מחדש כ-9Gem הוא קיבל סמליל חדש שעוצב בדומה לזה של ערוץ 9Go, והמשותף לשני הסמלילים הוא 9 הנקודות המופיעות לצד שם הערוץ. סמליל ערוץ GEM בין 26 בספטמבר 2010 עד 26 בנובמבר 2015 סמליל הערוץ הנוכחי מאז 26 בנובמבר 2015 ABC אתר האינטרנט הרשמי של 9Gem 9Gem, ברשת החברתית אינסטגרם דיוויד קנוקס, Nine משיקה את GEM לנשים, באתר TV TONIGHT, ‏13 בספטמבר 2010
פסיכו-מטפוריקה

פסיכו מטפוריקה (באנגלית: Clean Language או Grovian Metaphor Therapy) היא שיטת הטיפול שיצר הפסיכולוג הניוזילנדי דויד גרוב. השיטה מתמקדת בטכניקת תשאול רכה ומדויקת, הנקראת שפה נקיה, מכיוון שהיא בנויה באופן שיוצר מינימום הנחות מוקדמות על ידי המטפל הפסיכו-מטפורי. השיטה מייצרת טריאלוג בין הלקוח למטאפורה שלו לבין המטפל אשר מאפשר ללקוח את תהליך הגילוי המטפורי, תהליך שבתורו מאפשר שינויי תפיסה וגישה אל זכרונות טראומטיים. השיטה פותחה ב 1980 על ידי הפסיכולוג דויד גרוב, כחלק מעבודתו על שיטות קליניות בתמיכה ושחרור מזכרונות טראומטיים. גרוב הבחין שהרבה מהמטופלים שלו השתמשו בדימויים ומטפורות כשתיארו את הסמפטומים שלהם. הוא שם לב שכאשר הוא בירר יותר מידע בנוגע לדימויים והמטפורות, תוך כדי שימוש במילים של הלקוח, חוויית הלקוח מהאירוע הטראומתי שעבר התחילה להשתנות. שיטתו של דויד גרוב, היא גם הבסיס של שיטת Symbolic Modeling שפותחה על ידי הפסיכותרפיסטים פני טומפקינס וג'יימס לאוולי. שיטתם של טומפקינס ולאוולי עברה גיור והותאמה לקהל הישראלי ולשפה העברית על ידי מיקי ברקל, שהיה תלמידם האישי, וכך גם ניתן שמה העברי: פסיכו-מטפוריקה - המטפורות של תת-המודע - של הנפש. עם השנים התפתחה שיטת הפסיכו-מטפוריקה והתבססה על עבודות נוספות, כמו עבודת המטאפורות של אנדרו ט. אוסטין - Metaphors of Movement השם לשיטה בעברית נבחר מכיוון שעל פי ג'ורג' לייקוף ג'ורג' לייקוף במאמרו Metaphor: the language of the unconscious "שפת הדיבור" של תת-המודע היא מטפורית מטבעה. לפי רעיון זה, גם החלומות, שהם מטפוריים מטבעם הם בעצם ביטויים של תת-המודע, ועל ידי התשאול הפסיכו-מטפורי ניתן לעזור ללקוח לפתוח ולהבין מה המסרים שתת-המודע שלו מעלה. ברקל רצה לדייק את השם של השיטה לתהליך שהיא יוצרת, ומכיוון שהשיטה מאפשרת לגלות את המטפורות של הנפש - מכאן גם נגזר שמה: פסיכו (נפש) - מטפוריקה. האפקטיביות של שיטת ה Symbolic Modeling שעליה מבוססת הפסיכו-מטפוריקה נחקרה במספר מחקרים: עם 95 מתאמנים הסובלים מדיסלקסיה בתיאור מקרה פסיכותראפויטי ובעבודה בהקשר ארגוני. כיום ניתן להשתמש בטכניקות התשאול והעבודה של הפסיכו מטפוריקה כשיטה בפני עצמה לעבודה עם טראומות, PTSD, פשר חלומות, שינויים התנהגותיים ורגשיים, או ככלי עבודה נוסף בארגז הכלים בתהליכי אימון, פסיכותרפיה והנחית קבוצות. Grove & Panzer 1989 Doyle & McDowall, 2015 Rees & Manea, 2016 Robinson, 2012/2013
פיל סקוט

פיל סקוט (באנגלית: Phil Scott; נולד ב-4 באוגוסט 1958) הוא יזם ופוליטיקאי אמריקאי מן המפלגה הרפובליקנית אשר מכהן כמושל ורמונט ה-82 מינואר 2017. משנת 2011 ועד היבחרו למושל המדינה, כיהן כסגן המושל. בין השנים 2001–2011 שימש סקוט כחבר הסנאט של ורמונט. סקוט נולד בוורמונט ב-4 באוגוסט 1958. הוא סיים את לימודיו התיכוניים בשנת 1976 ובשנת 1980 סיים תואר ראשון בתעשייה באוניברסיטת ורמונט. לאחר סיום לימודיו, החל סקוט לעבוד בניהול חברות בניה יחד עם בן דודו. החל שנות ה-90 החל להשתתף (ואף לנצח) במרוצי מכוניות. בשנת 2000 סקוט נבחר לראשונה לסנאט של ורמונט. הוא נבחר מחדש לתפקיד כארבע פעמים (2002, 2004, 2006, 2008). במהלך עשר שנותיו בסנאט, כיהן סקוט סגן יו"ר ועדת התחבורה, יו"ר ועדת המוסדות של הסנאט וכחבר בוועדת הטבע והאנרגיה. ב-2 בנובמבר 2010 נבחר סקוט לתפקיד סגן המושל, עם כ-49% מהקולות. הוא נבחר שוב לתפקיד בשנים 2012 ו-2014. תקופתו של סקוט כחבר הסנאט וכסגן המושל התאפיינה בעידוד הסחר המקומי, והוא אף זכה לתמיכה רבה מצד פעילי המפלגה הדמוקרטית. בספטמבר 2015 סקוט הכריז על מועמדותו לתפקיד מושל מדינת ורמונט. עוד בהתחלת הקמפיין, הסקרים הניבו לסקוט תוצאות חיוביות בפריימריז. הוא לבסוף ניצח בפריימריז (שהתקיימו ב-9 באוגוסט) עם רוב של כ-60.5%. הוא לא הכריז על תמיכה במועמד הרפובליקאי לנשיאות שהתמודד באותה השנה, דונלד טראמפ. הוא זכה בבחירות הכלליות לתפקיד המושל בנובמבר 2016 עם כ-52% מקולות הבוחרים (כריסטין הלקוויסט הפסידה בבחירות) ונכנס לתפקידו ב-5 בינואר 2017. בתחילת כהונתו, סקוט הכריז כי ממשלו יתמקד בפיתוח הכלכלה, הפיכת המדינה לזולה יותר והגנה על החלשים. לאחר הבחירות הוא מילא את הבטחתו למכור את מניותיו בחברת הבנייה אותה הקים עם בן דודו, על מנת למנוע ניגוד עניינים. סקוט הרוויח ממכירה זו כ-2.5 מיליון דולרים. סקוט מתנגד להעלאת מיסים, ובו זמנית גם בהשקעה נרחבת בחינוך ובדיור בר-השגה. הוא גם תומך בנישואים חד-מיניים, עידוד יוזמות והשקעות כלכליות, עזרה לעסקים קטנים והקטנת שיעורי האבטלה. הוא מתנגד במידה חלקית ללגליזציה של סמים קלים. מדיה וקבצים בנושא פיל סקוט בוויקישיתוף אתר האינטרנט הרשמי של פיל סקוט פיל סקוט, ברשת החברתית אקס (טוויטר) About The Governor, State of Vermont, Office of the Governor
ליידי איב

ליידי איב (באנגלית: The Lady Eve) הוא סרט אמריקאי משנת 1941 מסוגת הקומדיה המטורפת, בבימויו של פרסטון סטרג'ס ובכיכובם של ברברה סטנוויק, והנרי פונדה. בסרט, נוכלת בשם ג'ין (ברברה סטנוויק) מנסה להונות, יחד עם אביה, בן עשירים בשם צ'ארלס (הנרי פונדה) במהלך הפלגה, אך השניים מתאהבים. כשצ'ארלס מגלה את האמת אודות ג'ין, הוא נפרד ממנה. מאוחר יותר, ג'ין מתחזה ל"ליידי איב", אריסטוקרטית בריטית, כדי לפגוש את צ'ארלס ולנקום בו. השניים מתאהבים מחדש ומתחתנים, אך נפרדים שוב בירח הדבש. בסיקוונס הסיום, אפילוג הסרט, השניים נפגשים שוב על ספינה. הפילוסוף סטנלי קאבל משייך את הסרט לתת הז'אנר הקולנועי שהוא מכנה "קומדיית הנישואים מחדש" בספרו Pursuits of Happiness: The Hollywood Comedy of Remarriage משנת 1981. מדיה וקבצים בנושא ליידי איב בוויקישיתוף "ליידי איב", במסד הנתונים הקולנועיים IMDb (באנגלית) "ליידי איב", באתר נטפליקס "ליידי איב", באתר AllMovie (באנגלית) "ליידי איב", באתר Rotten Tomatoes (באנגלית) "ליידי איב", באתר Box Office Mojo (באנגלית) "ליידי איב", באתר Metacritic (באנגלית) "ליידי איב", במסד הנתונים הקולנועיים KinoPoisk (ברוסית) אהרן דולב, קולנוע בטעם של פעם, מעריב, 29 באפריל 1988 "The Lady Eve." IMDb. Retrieved: November 17, 2011. ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
ביל האסלם

ביל האסלם (באנגלית: Bill Haslam; נולד ב-23 באוגוסט 1958) הוא איש עסקים ופוליטיקאי אמריקאי מן המפלגה הרפובליקנית שכיהן כמושל טנסי בשנים 2019-2011. המגזין פורבס העמיד את הונו של האסלם בכשני מיליארד דולרים. נכון לשנת 2018 היה המושל העשיר ביותר בארצות הברית. אחיו, ג'ימי, הוא מבעלי קליבלנד בראונס. האסלם נולד בנוקסוויל ב-23 באוגוסט 1958. למד באוניברסיטת אמורי, שם סיים בשנת 1980 תואר ראשון בהיסטוריה. לאחר סיום לימודיו, החל האסלם לעבוד בעסקי אביו. בשנת 2003 נבחר האסלם לעמוד בראשות עיריית נוקסוויל עם 52% מהקולות. הוא נבחר מחדש ב-2007 (עם כ-87% מהקולות), ושימש בתפקיד זה עד 2011. ב-6 בינואר 2009 הכריז האסלם על מועמדותו לתפקיד מושל טנסי. הקמפיין שלו נתמך על ידי הווארד בייקר וקיבל תרומות בשווי מיליוני דולרים ונחשב לקמפיין העשיר ביותר במערכת בחירות זו. הקמפיין הדגיש את ניסיוני של האסלם כאיש עסקים וכראש עירייה. ב-5 באוגוסט 2010 זכה האסלם בפריימריז הרפובליקניים עם כמעט 48% מהקולות. בבחירות הכלליות, שנערכו ב-2 בנובמבר האסלם ניצח עם כ-65% מקולות המצביעים. המפלגה הרפובליקנית גם קיבלה רוב מוחלט בשני הבתים של הפרלמנט של טנסי, מה שהקנה לה שליטה מלאה במדינה לראשונה מאז שנת 1869. ב-4 בנובמבר 2014 האסלם נבחר שנית לתפקיד עם יותר מ-70% מהקולות. בראשית כהונתו, האסלם הצהיר כי הוא מעמיד את הצמיחה הכלכלית ויצירת מקומות תעסוקה בראש סדר העדיפויות שלו, ולאחר מכן רפורמות בחינוך. הוא תומך בהגבלת ההוצאות הממשלתיות, צמצום מיסים וחופש כלכלי רחב. ב-16 ביוני 2011 חתם על תקציב שנתי של כ-30.8 מיליארד דולר, קטן ב-3.9% לעומת תקציב השנה הקודמת. תקציב זה כלל תוספת שכר לעובדים במגזר הציבורי, קיצוץ מיסים ומענקים להקמת מפעלים ולבתי ספר ציבוריים. באותה תקופה האסלם ביטל חוק אשר מנע אפליה על רקע נטייה מינית וחוקק חוק שהגביל את איגודי העובדים. בתקופה זו נאבק האסלם רבות בתנועת אוקיופיי. מאבק זה בא לידי ביטוי במעצר של פעילים רבים ובדיכוי הפגנות. במרץ 2012 הממשל העביר חוק אשר מגן על מורים אשר מטילים בספק תאוריות מדעיות כגון תורת האבולוציה. מבשרי הממשל השוו את חוק זה לחוק אשר הוביל למשפט הקופים בשנות ה-20 של המאה ה-20. באותם ימים האסלם הורה למשרד הבריאות של טנסי להתמקד במאבק כנגד השמנת יתר. בתחילת אפריל האסלם יזם מבצע הסברה כנגד סם המתאמפטמין. בחודש מאי המלחמה בסמים באה לידי ביטוי גם באמצעות חקיקה. ב-24 באפריל הוא חתם על צו המעדיף עובדים מוכשרים במגזר הציבורי על פני עובדים ותיקים. חוק זה הקל על יכולת המעסיק לפטר עובדים לא מוכשרים ותגמול לעובדים בעלי ביצועים גבוהים. בנוסף על כך, הממשל החל להטיל מיסים על חברת אמזון, גם על מוצרים הנסחרים באינטרנט. בדצמבר האסלם ניסה להגביל את יישום חוק הגנת החולה וטיפול בר השגה ("אובמה קייר) במדינתו. באפריל 2016, הטיל האסלם וטו על הצעת חוק להפוך את התנ"ך לספר הרשמי של טנסי. הצעה שכזו הייתה הראשונה מסוגה בארצות הברית. יוזמי החוק ניסו לעקוף את הוטו בבית הנבחרים, אך ללא הצלחה. בינואר 2019 סיים את כהונתו והוחלף בביל לי. מדיה וקבצים בנושא ביל האסלם בוויקישיתוף ביל האסלם, ברשת החברתית אקס (טוויטר)
קרחון קרול (אנטארקטיקה)

קרחון קרול (באנגלית: Croll Glacier) הוא קרחון המהווה יובל של קרחון טרפלגר. הקרחון זורם מדרום מערב לרכס הנדלר בהרי ויקטורי בארץ ויקטוריה שבאנטארקטיקה. גובהו של הקרחון 1,116 מטרים מעל פני הים. שמו של הקרחון ניתן לו על ידי משלחת פדרציית מועדוני מטפסי ההרים האנטארקטית של ניו זילנד (משלחת שחקרה את האזור בין השנים 1962- 1963). הקרחון נקרא על שם וו. ג'י. קרול, חבר המשלחת.  קרחון קרול באתר הסקר הגאולוגי של ארצות הברית קרחון קרול באתר הגאזט האנטארקטי של ממשלת ניו זילנד קרחון קרול באתר הגאזט האנטארקטי של ממשלת אוסטרליה קרחון קרול באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק מקרחון קרול לאתרים סמוכים מידע היסטורי וגאוגרפי מידע גאוגרפי
לארי אוונס

לארי אוונס (באנגלית: Larry Evans;‏ 22 במרץ 1932, ניו יורק, ארצות הברית – 15 בנובמבר 2010, רינו, ארצות הברית) היה שחמטאי, עיתונאי וסופר שחמט יהודי-אמריקאי. הוא זכה באליפות ארצות הברית בשחמט 5 פעמים ו-4 פעמים באליפות ארצות הברית הפתוחה. כתב כ-20 ספרים. בגיל 15 אוונס סיים במקום השני באליפות ארצות הברית לנוער. בגיל 16, בשנת 1948 הוא השתתף לראשונה באליפות ארצות הברית וסיים במקום השמיני. בשנת 1950 אוונס זכה באליפות ניו יורק והשתתף לראשונה באולימפיאדת השחמט. בשנת 1951 הוא זכה בפעם הראשונה באליפות ארצות הברית בשחמט. בהמשך הוא ניצח באליפות זו עוד 3 פעמים, בפעם האחרונה בשנת 1980. בשנת 1967 ללארי אוונס הוענק תואר רב אמן. בשנת 1964 הוא סיים במקום 14 בתחרות בין-אזורית, שממנה היה ניתן להעפיל לדו-קרב על אליפות העולם. אוונס. בשנות ה-70 של המאה ה-20 הוא היה עוזרו של בובי פישר בתהליך העפלה שלו לדו-קרב על אליפות העולם. החל משנות ה-40 של המאה ה-20 אוונס כתב ספרים בתחום השחמט. כמו הן הוא היה עיתונאי, שעבד עבור טיים מגזין ו- ABC's Wide World of Sports. בשנים 1950–1976 השתתף לארי אוונס ב-8 אולימפיאדות שחמט: כדי לראות את המשחקים, יש לאפשר בדפדפן שלכם ג'אווהסקריפט. [Event "Dubrovnik olm"] [Site "Dubrovnik YUG"] [Date "1950.08.30"] [EventDate "?"] [Round "8"] [Result "1-0"] [White "Larry Melvyn Evans"] [Black "Haakon Opsahl"] [ECO "D51"] [WhiteElo "?"] [BlackElo "?"] [PlyCount "161"] 1.d4 Nf6 2.c4 e6 3.Nc3 d5 4.Bg5 Nbd7 5.e3 Be7 6.Qc2 O-O 7.cxd5 exd5 8. Nf3 c6 9.Bd3 Re8 10.O-O Nf8 11.Rab1 {תחילתה של התקפת המיעוט. הכוונה להתקפה של צד שיש לו פחות רגלים על הצד שיש לו יותר רגלים} Ne4 12.Bxe7 Qxe7 13.b4 a6 14.a4 Nxc3 15.Qxc3 Bg4 16.Nd2 Qg5 17.Rfc1 Re6 18.b5 axb5 19.axb5 Bh3 20.g3 Rae8 21. bxc6 bxc6 {הלבן השיג את מה שרצה בהתקפת המיעוט. לשחור רגלי ב-ג6 שנמצא בפיגור ויש לשמרו, כי הוא על טור פתוח ושני כלים מאיימים להכותו, ואין לשחור אפשרות לקדם אותו. הלבן ימשיך לאיים על רגלי זה אבל לפני ההתקפה עליו הלבן מטפל באיום על מלכו באגף המלך. } 22. Bf1 Bxf1 23.Nxf1 {חילופי הכלים חיזקו את עמדת הלבן. הרצים יצאו מהמשחק וללבן כלי מגן, הפרש ב-ו1, משם הוא שומר על הרגלים ב-ז3 וב-ה3. חולשת הרגלי השחור ב-ג6 בולטת. } Ng6 24.Rb6 Ne7 25.Qb4 h5 26.Rb8 Rxb8 27. Qxb8+ Kh7 28.Qf4 Qxf4 29.gxf4 g6 {עדיף היה 29..צד6 או אפילו ו6} 30.Nd2 Rd6 31.Kf1 Kg7 32.Ra1 Rd7 33.Nb3 Rb7 34.Nc5 Rb2 35.Ra7 Kf6 36.Ra6 Rb1+ 37.Kg2 Rb2 38.Ra7 Rb1 39.Rc7 Ra1 40.Nd3 Ke6 41.Nc5+ Kf6 42.Nd7+ Ke6 43.Nf8+ Kf6 44.Nh7+ Ke6 45.Ng5+ Kd6 46.Rb7 f6 47.Nh7 Ke6 48.Nf8+ Kf7 49.Nxg6 Kxg6 50.Rxe7 Kf5 51.Rc7 Rc1 52. Rc8 Kg6 53.Kg3 Rc2 54.h4 Kf5 55.Rh8 Kg6 56.f5+ Kxf5 57.Rxh5+ Kg6 58.Rh8 Kf5 59.Rg8 Rc1 60.Kg2 Ra1 61.h5 Ra7 62.Rg3 Rh7 63.Rh3 Kg5 64.Kf3 Rh6 65. Rh1 Kf5 66.Kg3 Kg5 67.Rh4 Kf5 68.Rf4+ Kg5 69.Rg4+ Kf5 70.Kh4 Rh8 71.Rg7 Ra8 72.h6 Ra1 73.Rg3 Rh1+ 74.Rh3 Rg1 75.Rf3+ Kg6 76.Rg3+ Rxg3 77.Kxg3 Kxh6 78.Kg4 Kg6 79.Kf4 Kg7 80.Kf5 Kf7 81.f3 1-0 מדיה וקבצים בנושא לארי אוונס בוויקישיתוף לארי אוונס, באתר צ'סגיימס (באנגלית) Jewish-American History and Culture: An Encyclopedia, edited by Jack Fischel and Sanford Pinsker (Garland, New York, NY, 1992, pp. 83-85) Evans, Larry Melvyn - Men's Chess Olympiads, באתר אולימפבייס (באנגלית) Larry Evans vs Haakon Opsahl (1950) The World Turned Opsahl Down, www.chessgames.com
קרחון טרפלגר

קרחון טרפלגר (באנגלית: Trafalgar Glacier) הוא קרחון המהווה יובל של קרחון טאקר. אורכו של הקרחון כ-60 קילומטרים והוא זורם לכיוון מזרח בהרי ויקטורי, בארץ ויקטוריה שבאנטארקטיקה. קרחון טרפלגר זורם לקרחון טאקר בסמוך לגבעת באיפאס. גובהו של הקרחון 168 מטרים מעל פני הים. שמו של הקרחון ניתן לו על ידי משלחת הסקר הגאולוגי האנטארקטי של ניו זילנד (שחקרה את האזור בין השנים 1957–1958), בשל מיקומו בהרי ויקטורי (מילולית: "הרי הניצחון" - שנקרא לזכר ניצחונות ימיים בריטיים), ולזכר הניצחון הבריטי בקרב טרפלגר בשנת 1805.    • F. Ferraccioli, E. Armadillo, A. Zunino, E. Bozzo, S. Rocchi, P. Armienti, Magmatic and tectonic patterns over the Northern Victoria Land sector of the Transantarctic Mountains from new aeromagnetic imaging, Tectonophysics קרחון טרפלגר באתר הסקר הגאולוגי של ארצות הברית קרחון טרפלגר באתר מרכז המידע האנטארקטי של ממשלת אוסטרליה תצלום של קרחון טרפלגר באתר מרכז המידע האנטארקטי של ממשלת ניו זילנד תצלום לוויין של קרחון טרפלגר מידע גאוגרפי והיסטורי מידע גאוגרפי
גארי הרברט

גארי הרברט (באנגלית: Gary Herbert, נולד ב-7 במאי 1947) הוא פוליטיקאי אמריקאי מן המפלגה הרפובליקנית שכיהן כמושל יוטה בין אוגוסט 2009–4 בינואר 2021. בשנים 2015–2016 כיהן גם כיושב ראש אגודת המושלים הלאומית. בתום כהונתו היה הרברט המושל שכיהן הכי הרבה זמן ברצף מבין מושלי המדינות בארצות הברית. הרברט נולד במחוז יוטה וגדל בדרום ארצות הברית. בצעירותו עבד שנתיים כמיסיונר במזרח ארצות הברית. לאחר מכן למד באוניברסיטת בריגהאם יאנג (אך לא סיים את לימודיו), ושירת במשך שש שנים במשמר הלאומי של ארצות הברית, והגיע לדרגת רב-סמל. לאחר השירות נכנס לעסקיי נדל"ן. בשנים 1990–2004 כיהן הרברט בוועדת מחוז יוטה, מחוז הולדתו. בנובמבר 2004 נבחר לכהן כסגן מושל יוטה. בשנת 2008 נבחר בשנית לתפקיד. באוגוסט 2009 הושבע לתפקיד המושל לאחר שג'ון האנטסמן התפטר מתפקידו על מנת לכהן כשגריר ארצות הברית ברפובליקה העממית של סין. בשנת 2010 נבחר הרברט לתפקיד מחדש כמועמד עצמאי. הוא נבחר שוב בשנת 2012 וב-2016. הרברט תומך בצמצום מסים, הגבלת ההוצאות הממשלתיות, עידוד יזמות כלכלית וחופש עסקי. בתחילת כהונתו, הצהיר הרברט כי טיפוח החינוך נמצא בצמרת העדיפויות הממשלתיות, בדגש על חיזוק מערכת החינוך הציבורית. הרברט הוא תומך מתון של הזכות לשאת נשק ושל התיקון העשירי לחוקה. הוא נשוי לג'נט סנלסון הרברט. לזוג יש שישה ילדים ושישה עשר נכדים. מדיה וקבצים בנושא גארי הרברט בוויקישיתוף אתר האינטרנט הרשמי של מושל יוטה (באנגלית) גארי הרברט, ברשת החברתית פייסבוק גארי הרברט, ברשת החברתית אקס (טוויטר)
קרחון טאקר

קרחון טאקר (באנגלית: Tucker Glacier) הוא קרחון גדול, שאורכו 144 קילומטרים, הזורם לכיוון דרום מזרח, בין הרי אדמירליטי להרי ויקטורי, ונשפך לים רוס שבאנטארקטיקה. הקרחון יוצא מאוכף מושלג, מערבית לרכס הומראן, מאוכף זה זורם גם קרחון אבי, לכיוון צפון מערב (בעוד שקרחון טאקר זורם לדרום מזרח). הקרחון נחקר על ידי משלחת הסקר הגאולוגי האנטארקטי של ניו זילנד (שחקרה את האזור בין השנים 1957- 1958). משלחת הסקר הגאולוגי האנטארקטי של ניו זילנד קראה לקרחון על שם מפרצון טאקר (מפרצון במוצא הקרחון ששמו ניתן לו על ידי קפטן ג'יימס קלארק רוס בשנת 1841). • Isaac Moening-Swanson, A Glacial Geologic History of Tucker Glacier, Antarctica, Pacific Lutheran University • Isaac Moening-Swanson, Claire Todd, Greg Balco, Brent Goehring, A Glacial Geologic History of Tucker Glacier, Antarctica • WARREN HAMILTON, The Hallett Volcanic Province, Antarctica, GEOLOGICAL SURVEY PROFESSIONAL PAPER 456-C קרחון טאקר באתר הסקר הגאולוגי של ארצות הברית קרחון טאקר באתר הגאזט האנטארקטי של ממשלת אוסטרליה קרחון טאקר, ותצלומי קרחון טאקר באתר מרכז המידע האנטארקטי של ממשלת ניו זילנד תצלום של קרחון טאקר באתר מרכז המידע האנטארקטי של ממשלת ניו זילנד תצלום לוויין של קרחון טאקר מידע גאולוגי על קרחון טאקר מידע גאוגרפי והיסטורי
ארתור ביסגאייר

ארתור ביסגאייר (באנגלית: Arthur Bisguier;‏ 8 באוקטובר 1929 ניו יורק – 5 באפריל 2017 פרמינגהאם) היה שחמטאי יהודי-אמריקאי. הוא זכה באליפות ארצות הברית ו-3 פעמים באליפות ארצות הברית הפתוחה. לארתור ביסגאייר נולד בניו יורק למשפחה יהודית. הוא התחיל לשחק שחמט בגיל ארבע. בגיל 17 הוא סיים במקום השלישי באליפות ארצות הברית הפתוחה. במהלך שנות ה-40 של המאה ה-20 הוא נחשב לשחמטאי אמריקאי החזק ביותר לצד לארי אוונס. בשנת 1950 הוא זכה באליפות ארצות הברית. בשנת 1951 הוא התגייס לצבא ארצות הברית אך הצליח להשתתף במספר תחרויות לרבות אולימפיאדת השחמט. לאחר שחרור מהצבא הוא חזר לארצות הברית וניצח בתחרות פאן-אמריקאית ובאליפות ארצות הברית הפתוחה. בשנת 1957 הוענק לו תואר רב אמן. במהלך שנות ה-60 של המאה ה-20 ביסגאייר התרכז בעיקר בתחרויות בארצות הברית, וניצח שלוש פעמים באליפות ארצות הברית הפתוחה. בשנים 1952–1972 השתתף ארתור ביסגאייר ב-8 אולימפיאדות שחמט: ארתור ביסגאייר, באתר צ'סגיימס (באנגלית) מדיה וקבצים בנושא ארתור ביסגאייר בוויקישיתוף Jewish-American History and Culture: An Encyclopedia, edited by Jack Fischel and Sanford Pinsker (Garland, New York, NY, 1992, pp. 83-85) Bisguier, Arthur Bernard - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
דיפרוטודוניים

דיפרוטודונים (שם מדעי: Diprotodontidae) היא משפחה של חיות כיס נכחדות מקבוצת דמויי וומבט שבסדרת הקנגוראים. הם חיו בתקופות אוליגוקן - פליסטוקן ברחבי אוסטרליה כשמספר סוגים כמו ההוליתריום חיו בגינאה החדשה. משפחה זו כללה את הגדולים שבחיות הכיס מעולם ובראשם הדיפרוטודון שנראה כמו קרנף שהגיע לאורך 3 מטרים ושקל מעל 3 טונות. יצורי אלה דמו לוומבט המודרני והיו קרובי משפחתו. הם היו צמחוניים ורעו בערבות אוסטרליה. כולם נכחדו לפני 11,000 שנים מכיום, ייתכן שבידי האדם. Alkwertatherium Bematherium פירמיאוס (Pyramios) נוטותריום (Nototherium) Meniscolophus אאוריזיגומה (Euryzygoma) דיפרוטודון (Diprotodon) איאווניה (Euowenia) Sthenomerus סילבסטיוס (Silvabestius) Neohelos Raemeotherium Plaisiodon זיגומטורוס (Zygomaturus) Kolopsis Kolopsoides הוליתריום (Hulitherium) Maokopia מדיה וקבצים בנושא דיפרוטודוניים בוויקישיתוף דיפרוטודוניים, באתר האנציקלופדיה של החיים (באנגלית) דיפרוטודוניים, באתר GBIF (באנגלית)
רעות

האם התכוונתם ל... רעות (ערך) – קשר נפשי עמוק בין שני בני אדם או בין חברי קבוצה מצומצמת ערך הרעות בהקשר למלחמת העצמאות הרעות – שיר מאת חיים גורי משנת 1948 העוסק בזכר הנופלים במלחמה על הקמת מדינת ישראל, שהפך לנכס צאן ברזל תרבותי מוזיאון הרעות – מוזיאון סמוך למצודת כ"ח המציג את סיפור הקרבות לכיבושה בשנת 1948 במלחמת העצמאות מקומות מודיעין-מכבים-רעות – עיר בישראל מכבים-רעות – בעבר יישוב קהילתי, כיום רובע בעיר מודיעין-מכבים-רעות עמותה ומרכז שיקום עמותת רעות – ארגון נשים שהוקם ב-1937 על ידי נשות "ארגון יוצאי מרכז אירופה", מפעיל את המרכז הרפואי רעות ומספר מרכזים לדיור מוגן בישראל רעות תל אביב בית חולים שיקומי – מרכז רפואי לשיקום וגריאטריה בתל אביב שנוסד בשנת 1961 על ידי עמותת רעות מוסדות חינוך ותנועת נוער רעות לאמנויות – בית ספר לאמנויות הפועל בחיפה, נוצר בשנת הלימודים תשע"א 2011/2010 באמצעות איחוד חטיבת הביניים הוותיקה "רעות" עם בית הספר התיכון "ויצו" בית ספר רעות (ירושלים) – בית ספר משלב (דתי–חילוני) בירושלים שנוסד בשנת 1999 חברת הנעורים רעות – שמו משנת 2003 של "הרי אפרים", מוסד חינוכי חברתי-קהילתי ברוח החינוך הקיבוצי במועצה האזורית מגידו סדאקה רעות (صداقة - رعوت) – תנועת נוער המקדמת שותפות נוער ערבי-יהודי, הוקמה בשנת 1983, מרכזה ביפו רָעוּת – התנהגות מתוך רצון להרע ולהזיק, ראו רוע
ג'ון בל אדוארדס

ג'ון בל אדוארדס (באנגלית: John Bel Edwards, נולד ב-16 בספטמבר 1966) הוא עורך דין ופוליטיקאי אמריקאי מן המפלגה הדמוקרטית אשר כיהן כמושל לואיזיאנה מינואר 2016 ועד ינואר 2024. בעבר היה חבר בבית הנבחרים של המדינה, והנהיג את המיעוט הדמוקרטי. אדוארדס נולד באמייט שבדרום מזרח לואיזיאנה. בשנת 1984 סיים את לימודיו התיכוניים ובשנת 1988 השלים תואר ראשון בהנדסה באקדמיה הצבאית של ארצות הברית. בשנים שלאחר מכן שירת בדיוויזיה המוטסת ה-82 בצבא ארצות הברית בתפקידי פיקוד וקצונה שונים. הוא סיים את הקריירה הצבאית שלו על מנת לחזור ללואיזיאנה בגלל שיקולים משפחתיים. בתקופה שלאחר מכן למד משפטים באוניברסיטת מדינת לואיזיאנה. לאחר לימודיו, עסק אדוארדס כעורך דין פרטי. הוא לא עסק בעניינים פליליים, מכיוון שאחיו עבד כשריף המקומי. אדוארדס הצטרף למפלגה הדמוקרטית, ונחשב לסמן שמרני בה, התומך בזכות לשאת נשק. בשנת 2008 נבחר לבית הנבחרים המקומי. ב-21 בפברואר 2013 הצהיר אדוארדס לראשונה כי הוא מתכוון להתמודד על תפקיד המושל בשנת 2015. בבחירות הכלליות, שהתקיימו ב-21 בנובמבר, הוא נבחר לתפקיד עם כ-56.1% מהקולות. ב-13 באפריל 2016 חתם אדוארדס על חוק המגן על להט"ב מפני פיטורים ואפליה במקום העבודה על רקע של נטייה מינית או זהות מגדרית. בנוסף על כך, הוא ביטל צו שנכתב על ידי קודמו בובי ג'ינדאל, אשר מגן על עסקים ועמותות המתנגדים לנישואים חד-מיניים. בנושאי הפלות והחזקת נשק מחזיק אדוארד בעמדות שמרניות יחסית הממוקמות בקצה הימני של מפלגתו. בנובמבר 2019 נבחר בשנית אדוארדס כשהביס את איש העסקים והמועמד הרפובליקני אדי ריספון. בעקבות הגבלת כהונה, אדוארס לא התמודד בבחירות למושל בנובמבר 2023 ולמחליפו נבחר מועמד המפלגה הרפובליקנית והתובע הכללי של לואיזיאנה גף לנדרי. מדיה וקבצים בנושא ג'ון בל אדוארדס בוויקישיתוף אתר האינטרנט הרשמי של ג'ון בל אדוארדס ג'ון בל אדוארדס, ברשת החברתית אקס (טוויטר)
אופתלמוזאורוס

אופתלמוזאורוס (שם מדעי: Ophthalmosaurus, פרוש שמו ביוונית: "עין לטאה") הוא סוג של זוחל ימי נכחד מסדרת האיכתיוזאוריה שחי בתקופה יורה עליון לפני 160-165 מיליון שנה והיה קרובו של הפלטיפטריגיוס. מאובניו של זוחל ימי זה נמצאו באירופה (צרפת והממלכה המאוחדת), אמריקה הצפונית (ארצות הברית ומקסיקו) ואמריקה הדרומית (ארגנטינה ). הוא תואר בידי הפלאונטולוג הארי גובייר סיילי (אנ') ב-1874. שמו ניתן לו בשל מבנה העיניים הגדולות באופן יחסי, שהיו בעלי טבעות רחבות. מבנה זה מרמז שהיה זה זוחל שוכן מים עמוקים, בהם היה אור מועט. זה היה איכתיוזאור גדול שהגיע לאורך של 4 עד 6 מטרים ולמשקל של עד 2 טון. היו לו חרטום מוארך חסר שיניים, עיניים גדולות וסנפירי חזה חזקים. זנבו הגדול עזר לו לפרוץ במהירות קדימה. יצור זה חי בתקופת היורה וייתכן שחי בדומה לדולפינים בלהקות. הוא היה צייד זריז של דגים ורכיכות ימיות אותם תפס עם לסתותיו הארוכות. יצור זה השריץ ולדות חיים בתוך המים כשזנבו יוצא תחילה. זוחל ימי זה הופיע בסדרה ללכת עם דינוזאורים ובסרט Sea Rex 3D. מדיה וקבצים בנושא אופתלמוזאורוס בוויקישיתוף אופתלמוזאורוס, באתר GBIF (באנגלית)
קריפטולידוס

קריפטולידוס (שם מדעי: Cryptoclidus; מילולית: "עצם בריח נסתרת") הוא סוג של זוחל ימי מסדרת הפלזיוזאוריה שחי בתקופת היורה, לפני 164–166 מיליון שנה. הוא חי במימי אנגליה שבתקופה זו היו חמימים יותר מאשר בימינו. הקריפטולידוס הגיע לאורך 4–8 מטרים ושקל בין 1 ל-9 טונות. היה לו גוף מגושם, עור עבה וארבעה סנפירים גדולים דומים לאלה של כלבי ים, ובאמצעותם שחה במהירות באוקיינוסים. הקריפטולידוס רדף אחרי להקות דגים קטנים ודיונונים ותקף אותם בעזרת צווארו הארוך. מבנה תנועתו היה מבוסס על תנועת כל אחד מארבעת הסנפירים לצד אחר, תנועה שהייתה ייחודית לו וחדלה להתקיים לאחר היכחדותו. הקריפטולידוס נראה בפרק השלישי של הסדרה ללכת עם דינוזאורים ובסרט Sea Rex 3D וכן במשחק פארק היורה 3: בניית פארק. מדיה וקבצים בנושא קריפטולידוס בוויקישיתוף קריפטולידוס, באתר האנציקלופדיה של החיים (באנגלית) קריפטולידוס, באתר GBIF (באנגלית)